b"\n_START_ARTICLE_\nPeter Philips\n_START_PARAGRAPH_\nPeter Philips (f\xc3\xb8dt rundt 1560; d\xc3\xb8d rundt 1628) var en betydelig engelsk renessansekomponist, organist og katolsk prest, og en av sin tids st\xc3\xb8rste klavervirtuoser._NEWLINE_Som katolikk i det protestantiske England tilh\xc3\xb8rte Philips en undertrykt minoritet og forlot hjemlandet for godt i 1582. I 1593 ble han anklaget for \xc3\xa5 planlegge mord p\xc3\xa5 dronning Elisabet, men slapp fri p\xc3\xa5 grunn av bevismangel._NEWLINE_Philips var en sv\xc3\xa6rt produktiv komponist, det er bevart hundrevis av motetter etter ham, og han skrev mye instrumentalverk og musikk for consorts. Videre transkriberte og arrangerte han mange italienske motetter og madrigaler av komponister som Orlando di Lasso, Giovanni Pierluigi da Palestrina og Giulio Caccini._NEWLINE_Philips' stilen er heller atypisk for engelsk renessansemusikk og viser p\xc3\xa5virkning fra hans reiser i Nederlandene og Italia._NEWLINE_Noen av verkene for klaviaturinstrumenter er bevart i Fitzwilliam Virginal Book. Ogs\xc3\xa5 den svenske D\xc3\xbcbensamlingen inneholder verk av Philips."